Nafarroako Parlamentuko Mahaiak, 2022ko apirilaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Pérez-Nievas López de Goicoechea jaunak aurkeztutako galdera, Nafarroako Gobernuak gure foru-erkidegoaren energia-autonomia azkartzeko hartuko dituen neurriei buruzkoa (10-22/POR-00161).

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko apirilaren 4an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Carlos Pérez-Nievas López de Goicoechea jaunak, Legebiltzarreko Erregelamenduko 190, 191 eta 192. artikuluetan ezarritakoaren babesean, honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Zer neurri hartuko du zure Gobernuak gure foru-erkidegoaren autonomia energetikoa azkartzeko?

Iruñean, 2022ko martxoaren 31n

Foru parlamentaria: Carlos Pérez-Nievas López de Goicoechea